मुंबई- कॉमेडी क्वीन कही जाने वाली भारती सिंह और उनके पति हर्ष लिंबाचिया कुछ दिनों पहले बिग बॉस में आने को लेकर चर्चा में बने हुए थे। ऐसे कयास लगाए जा रहे थे कि टीवी की ये पॉपुलर जोड़ी बिग बॉस में आने वाली है। लेकिन शो की शुरुआत के बाद ये बात झूठ हो गई।
खबर है कि भारती और उनके पति हर्ष को डेंगू हो गया है। दोनों कोकिला बेन अस्पताल में भर्ती हैं। डॉक्टर ने उन्हें अस्पताल में भर्ती होने को कहा। इसके बाद 23 सितंबर को वह कोकिला बेन अस्पताल में भर्ती हुए। डॉक्टरों ने भारती और हर्ष को ऑब्जर्वेशन में रखा है। डॉक्टरों ने कहा कि ठीक होने तक दोनों को अस्पताल में ही रहना होगा।
बीमारी से अलग अब अगर भारती के करियर की बात करें तो खबर है कि जल्द वह अपना एक टॉक शो लेकर आने वाली हैं। इस शो का नाम 'भारती का शो – आना ही पड़ेगा' बताया जा रहा है।